Document ID: 32005D0823

KOMISSION PÄÄTÖS,
tehty 22 päivänä marraskuuta 2005,
neuvoston direktiivin 89/106/ETY täytäntöönpanosta kattojen ja katteiden ulkopuolisessa palossa käyttäytymistä koskevan luokituksen osalta tehdyn päätöksen 2001/671/EY muuttamisesta
(tiedoksiannettu numerolla K(2005) 4437)
(ETA:n kannalta merkityksellinen teksti)
(2005/823/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 20 artiklan 2 kohdan a alakohdan,
sekä katsoo seuraavaa:
(1)
Neuvoston direktiivin 89/106/ETY täytäntöönpanosta kattojen ja katteiden ulkopuolisessa palossa käyttäytymistä koskevan luokituksen osalta 21 päivänä elokuuta 2001 tehdyssä komission päätöksessä 2001/671/EY (2) vahvistettiin kattojen ja katteiden ulkopuolisessa palossa käyttäytymistä koskeva luokitus.
(2)
Tarkastelun perusteella olisi lisättävä uusia luokkia, jotta otetaan huomioon Irlannin ja Yhdistyneen kuningaskunnan sääntelytarpeet.
(3)
Päätöstä 2001/671/EY olisi siksi muutettava vastaavasti.
(4)
Tässä päätöksessä säädetyt toimenpiteet ovat pysyvän rakennusalan komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2001/671/EY liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä marraskuuta 2005.

Labels: 3
7
1
20